পহেলগাম জঙ্গি হামলার তদন্তে এবার NIA

ওয়েব ডেস্ক: পেহেলগামে (Pahalgam) জঙ্গি হামলা! নিহত একাধিক। ইতিমধ্যেই এই ঘটনার তদন্ত শুরু হয়েছে। ভারত সরকার পাকিস্তানের সঙ্গে সবরকম সম্পর্ক ছিন্নও করেছে। তবে এবার পহেলগাম ঘটনার তদন্তভার নিল NIA।

তদন্তভার হাতে নিয়েই তথ্য সংগ্রহ শুরু করতে আরম্ভ করেছে NIA। জঙ্গি হামলায় যতজন নিহত হয়েছেন তাঁদের বাড়িতে গিয়ে তদন্ত করবে NIA। পরিবারদের লোকের কাছ থেকে সংগ্রহ করা হবে তথ্য। উল্লেখ্য, গতকালই নিহত বঙ্গ সন্তান সমীর গুহর বাড়িতে গেছিল এনআইএ তদন্তকারীরা। জঙ্গি হামলার ঘটনাস্থল পহেলগামে গিয়েও তদন্ত শুরু করেছে এনআইএ।

আরও পড়ুন: পহেলগাঁও কাণ্ডের জের! গুজরাতে আটক প্রায় ১,০০০ বাংলাদেশি

জানা যাচ্ছে, গতকাল সমীর গুহর বাড়িতে গেছিল এনআইএ আধিকারিকরা, আর আজ তারা যাবেন জঙ্গি হামলায় নিহত বিতান অধিকারীর বাড়িতে। ঝালদার বাসিন্দা নিহত মণীশ রঞ্জনের বাড়িতেও যাবেন তদন্তকারীরা।

NIA- তদন্তভার হাতে নিয়েই শুরু করল পুঙ্খানুপুঙ্খ তদন্ত। NIA তদন্ত দলে থাকতে চলেছেন আইজি(IG), ডিআইজি(DIG), এবং এসপি(SP)। স্বরাষ্ট্রমন্ত্রকের নির্দেশে শুরু হল NIA তদন্ত।

উল্লেখ্য, এতদিন NIA পুরোপুরি ভাবে তদন্ত করছিল না। জম্মু কাশ্মীরের অনন্তনাগ পুলিশ স্টেশনকে সাহায্য করছিল NIA, তবে এবার এনআইএ পুরোপুরি ভাবে তদন্ত নিজেদের হেফাজতে নিল।

দেখুন অন্য খবর